A Phtheochroa amandana életmódja. 3 



golországban június hó közepétől július hó 8-ig szokott a lepke 

 előfordulni. 



A lepke nappal igen lomha és kivált az első napokban csön- 

 desen ül tápnövényének törzsén vagy alsó vastagabb, de véko- 

 nyabb ágain is. Gyakran találtam az imént elhagyott és a fakéreg- 

 nek valamely hasadékából félig kiálló bábhüvelye közelében. Ha 

 felzavarjuk, csakhamar, a nélkül hogy sokat röpülne, ismét leül 

 fatörzsre vagy alacsonyabb ágra. Csak ha néhány nappal idősebb, 

 látszik kissé gyorsabban röpködni, de nappal akkor is igen keveset. 

 Gyakrabban találtam a felső ágakon, valamint egy-egy levélnek 

 alsó oldalán, olykor felületén is ülve. S h e 1 d o n szerint önkényt 

 csak esti Va-9 és 9 óra közt röpül, de nem később, és kivált meleg 

 szélcsöndes estéken. 



Potsdamnál való előfordulását illetőleg megjegyzem, hogy az 

 első 8-9 évben a lepkét itt csak egyetlenegy szűk határú helyen ta- 

 láltam, még pedig két egymáshoz 5—6 méternyi távolságban álló 

 Rhamnus cathartica fánál. Csak miután S h e 1 d o n-nak említett 

 közleményéből a hernyó életmódjával megismerkedtem, sikerült az 

 állatot még két, igen távol egymástól levő helyen feltalálnom. Úgy 

 vélem, hogy a lepkének széles elterjedési köre van, de hogy 

 épen említett sajátos viselkedése miatt eddig csak kevés helyen 

 figyelték meg. 



Végül csak azt jegyzem még meg, hogy tapasztalásom szerint 

 a hernyónak tenyésztése csupán akkor vezet kivánatos eredmény- 

 hez, hogy ha azt csak akkor gyűjtjük, a mikor már teljesen vagy 

 csaknem teljesen kifejlődött, és hogyha az illető üvegbe vagy há- 

 zikóba néhány nagyobb darab fakérget vagy igen likacsos parafát 

 teszünk, illetve a házikó tetejéhez erősítünk, a melyben azután a 

 hernyók magukat befonják. Ha ezt elmulasztjuk, akkor a hernyó 

 folyton izgatottan megfelelő bábozási helyet keres, míg teljesei 

 kimerülve elpusztul. 



